રણબીર કપૂરની લવલાઇફને લઈને ઘણી રોમાંચક વાતો દિનપ્રતિદિન સાંભળવા મળે છે. ચોકલેટી હીરોના અફેરને લઈને પણ લોકોમાં ઉત્સુકતા જોવા મળે છે. દીપિકા પદુકોણ, કેટરીના કૈફ અને હવે આલિયા ભટ્ટના નામને લઈને રણબીર કપૂર સમાચારમાં છે. સ્વાભાવિક છે કે કેટરીના કૈફથી અલગ થયા બાદ રણબીરનું નામ કોની સાથે જોડાઈ રહ્યું છે તે જાણવાની તાલાવેલીમાં સૌ હતા. હવે વળી પાછો આ કિસ્સામાં ટ્વિસ્ટ છે. હવે રણબીર અને આલિયા ભટ્ટ વચ્ચે લિંકઅપ હોવાની વાતે બોલિવૂડમાં જોર પકડ્યું છે. છેલ્લા કેટલાક દિવસોથી ફિલ્મનું સ્ક્રીનિંગ હોય કે આઉટિંગ હોય કે સોનમ કપૂરનાં લગ્નમાં પણ રણબીર અને આલિયા સાથે જોવા મળી રહ્યાં છે. જોકે, આલિયાનું કહેવું છે કે તે અને રણબીર ‘બ્રહ્માસ્ત્ર’ નામની ફિલ્મમાં સાથે કામ કરી રહ્યાં છે તેથી તેઓ સાથે જોવા મળી રહ્યાં છે. હવે રણબીર અને આલિયાને એકબીજાનો સાથ ગમવા લાગ્યો હોય તો નવાઈ નહીં.